CELEX: 32021R1293
Language: ro
Date: 2021-08-03 00:00:00
Title: Regulamentul de punere în aplicare (UE) 2021/1293 al Comisiei din 3 august 2021 de modificare a Regulamentului de punere în aplicare (UE) 2021/823 de instituire a unei taxe compensatorii definitive la importurile de anumiți păstrăvi-curcubeu originari din Turcia în urma unei reexaminări efectuate în perspectiva expirării măsurilor în temeiul articolului 18 din Regulamentul (UE) 2016/1037 al Parlamentului European și al Consiliului

4.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 281/4
               
            
         REGULAMENTUL DE PUNERE ÎN APLICARE (UE) 2021/1293 AL COMISIEI
         din 3 august 2021
         de modificare a Regulamentului de punere în aplicare (UE) 2021/823 de instituire a unei taxe compensatorii definitive la importurile de anumiți păstrăvi-curcubeu originari din Turcia în urma unei reexaminări efectuate în perspectiva expirării măsurilor în temeiul articolului 18 din Regulamentul (UE) 2016/1037 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (1), în special articolul 24 alineatul (1),
         întrucât:
         
                     (1)
                  
                  
                     Importurile de anumiți păstrăvi-curcubeu originari din Turcia fac obiectul unor taxe compensatorii definitive instituite prin Regulamentul de punere în aplicare (UE) 2021/823 al Comisiei (2).
                  
               
                     (2)
                  
                  
                     BAFA Su Ürünleri Yavru Üretim Merkezi Sanayi Ticaret AȘ (denumită în continuare „Bafa”), o societate având codul adițional TARIC (3) B965, supusă unui nivel individual al taxei compensatorii de 1,5 % (4), a informat Comisia că, în urma unei fuziuni cu societatea ei mamă, și-a schimbat denumirea în Kılıç Deniz Ürünleri Üretimi İhracat İthalat ve Ticaret A.Ș.
                  
               
                     (3)
                  
                  
                     În urma schimbării denumirii sale (5), societatea a solicitat Comisiei, la 19 octombrie 2020, să confirme faptul că schimbarea denumirii nu afectează dreptul societății de a beneficia de nivelul individual al taxei compensatorii aplicat societății sub denumirea sa anterioară.
                  
               
                     (4)
                  
                  
                     Comisia a examinat informațiile furnizate și a concluzionat că schimbarea denumirii a fost înregistrată în mod corespunzător la autoritățile relevante, a avut loc în cadrul grupului de societăți din care făcea parte Bafa și nu a avut ca rezultat nicio nouă relație cu alte grupuri de societăți, care nu au fost investigate de Comisie.
                  
               
                     (5)
                  
                  
                     În consecință, respectiva schimbare a denumirii nu afectează constatările din Regulamentul de punere în aplicare (UE) 2021/823 și, în special, nivelul taxei compensatorii aplicabil acesteia. Elementele de probă din dosar au confirmat, de asemenea, că schimbarea denumirii era aplicabilă începând cu 31 august 2020, deoarece, în ziua respectivă, modificarea a fost înregistrată în Registrul comerțului din Bodrum.
                  
               
                     (6)
                  
                  
                     Având în vedere considerațiile din considerentul de mai sus, Comisia a considerat oportun să modifice Regulamentul de punere în aplicare (UE) 2021/823 pentru a reflecta denumirea modificată a societății atribuită anterior codului TARIC suplimentar B965.
                  
               
                     (7)
                  
                  
                     Măsurile prevăzute în prezentul regulament sunt în conformitate cu avizul comitetului înființat în temeiul articolului 15 alineatul (1) din Regulamentul (UE) 2016/1036 al Parlamentului European și al Consiliului (6),
                  
               ADOPTĂ PREZENTUL REGULAMENT:
         
            Articolul 1
            
               (1)   Articolul 1 alineatul (2) din Regulamentul de punere în aplicare (UE) 2021/823 se modifică după cum urmează:
               
                  
                              „BAFA Su Ürünleri Yavru Üretim Merkezi Sanayi Ticaret AȘ”
                           
                           
                              B965
                           
                        
               se înlocuiește cu:
               
                  
                              „Kılıç Deniz Ürünleri Üretimi İhracat İthalat ve Ticaret A.Ș.”
                           
                           
                              B965
                           
                        
            
            
               (2)   Începând cu 31 august 2020, codul adițional TARIC B965 atribuit anterior BAFA Su Ürünleri Yavru Üretim Merkezi Sanayi Ticaret AȘ se aplică în cazul Kılıç Deniz Ürünleri Üretimi İhracat İthalat ve Ticaret A.Ș. Orice taxă definitivă plătită de Kılıç Deniz Ürünleri Üretimi İhracat İthalat ve Ticaret A.Ș. în plus față de taxa compensatorie stabilită la articolul 1 din Regulamentul de punere în aplicare (UE) 2020/658 și la articolul 1 alineatul (2) din Regulamentul de punere în aplicare (UE) 2021/823 în ceea ce privește BAFA Su Ürünleri Yavru Üretim Merkezi Sanayi Ticaret AȘ se rambursează sau se remite în conformitate cu legislația vamală aplicabilă.
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  Regulamentul de punere în aplicare (UE) 2021/823 al Comisiei din 20 mai 2021 de instituire a unei taxe compensatorii definitive la importurile de anumiți păstrăvi-curcubeu originari din Turcia în urma unei reexaminări efectuate în perspectiva expirării măsurilor în temeiul articolului 18 din Regulamentul (UE) 2016/1037 al Parlamentului European și al Consiliului (JO L 183, 25.5.2021, p. 5).
         
            (3)  Tariful Integrat al Uniunii Europene.
         
            (4)  Acest nivel al taxei a for inițial impus prin Regulamentul de punere în aplicare (UE) 2020/658 al Comisiei din 15 mai 2020 de modificare a Regulamentului de punere în aplicare (UE) 2015/309 de instituire a unei taxe compensatorii definitive și de percepere definitivă a taxei provizorii aplicate importurilor de anumiți păstrăvi-curcubeu originari din Turcia în urma unei reexaminări intermediare în conformitate cu articolul 19 alineatul (4) din Regulamentul (UE) 2016/1037 al Parlamentului European și al Consiliului (JO L 155, 18.5.2020, p. 3).
         
            (5)  Registrul Comercial din Bodrum, Republica Turcia, ordinul de publicitate nr. 1623 din 31 august 2020.
         
            (6)  Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (JO L 176, 30.6.2016, p. 21).